**Full dominical**

**9 d’octubre de 2022**

**Activitats del Sr Bisbe**

**Dia 9:** Processó i Missa a les 11.30h a la parròquia de la Mare de Déu del Roser de Cerdanyola del Vallès

**Dia 10:** Missa a les 12h en el Santuari de la Mare de Déu del Remei de Palautordera amb motiu la festa titular

**Dia 11:** Benedicció a les 18h d’un pis de Càritas a Sant Cugat del Vallès.

Missa a les 20h al Monestir de Sant Cugat del Vallès amb els grups *Amoris laetitiae*

**Dia 12:** Missa a les 12h a la Catedral amb motiu de la festa de la Mare de Déu del Pilar

**Dia 14:** Confirmacions a les 19.30h a Sant Martí de Cerdanyola del Vallès

**Dia 15:** Trobada de formació dels diaques permanents a les 12h en el Seminari

Missa a les 20h a la parròquia de Sant Josep de Terrassa amb motiu de la festa de Sant Galderic

**Dia 16:** Missa a les 12h en el Santuari de Schönstatt a Valldoreix amb motiu del 25 aniversari

**Notícies**

**Visita del bisbe d’Ègara** *(fotografia)*

El dimecres 21 de setembre va visitar Terrassa Mons. Luis Miguel Romero Fernández, bisbe auxiliar de Rockville Centre (Nova York) i titular d’Ègara. Va visitar les Esglésies de Sant Pere per Mn. Antoni Deulofeu i fou rebut posteriorment per Mons. Salvador Cristau en el Bisbat.

**Trobada de professors de religió** *(fotografia)*

El dissabte 24 de setembre va tenir lloc la primera trobada de formació pels professors de religió organitzada per la Delegació Episcopal d’Ensenyament. La trobada va tenir lloc a la Catedral de Terrassa. Mn. Carles Milà, delegat, feu la presentació i la conferència anà a càrrec de Mn Joan Carles Montserrat, professor de religió.

**Mons. Cristau presideix la peregrinació de la Hospitalitat a Lourdes** *(fotografia)*

Mons. Salvador Cristau ha presidit la peregrinació de la Hospitalitat de la Mare de Déu de Lourdes de les tres diòcesis de la Província Eclesiàstica, Barcelona, Terrassa i Sant Feliu de Llobregat al Santuari de Lourdes. La peregrinació s'inicià el 23 de setembre i acaba el 27. Mons. Cristau s'ha fet present els dies 23, 24 i 25, presidint els actes de la peregrinació i acompanyant especialment els malalts. De la diòcesi de Terrassa han participat malalts i hospitalaris de les delegacions de Terrassa, Sabadell, Granollers i Sant Celoni.

**Trobada diocesana catequistes***(fotografia)*

El dissabte 1 d’octubre va tenir lloc al Centre Borja de Sant Cugat del Vallès la trobada d’inici dels catequistes de la diòcesi. El bisbe Salvador va presidir la Missa i l’enviament als catequistes i seguidament tingueren dues conferències sobre l’evangelització i els nous mètodes a implementar en la catequesi.

**El Seminari visita la Residència sacerdotal** *(fotografia)*

El dissabte 1 d’octubre el Seminari amb el seu rector, formadors i seminaristes visità la Residència Sacerdotal Sant Josep Oriol. Es celebrà la Missa i compartiren el dinar amb els mossens residents.

**Agenda**

**Recés d’inici de curs del clergat de la diòcesi.** Tindrà lloc el dilluns 17 d’octubre a les 11h en el Centre Borja de Sant Cugat del Vallès. Serà predicat per Mn. Marc Majà, Vicari general de Solsona.

**X Jornades Transmet.** Els dies 21- 23 d’octubre té lloc la desena edició de les Jornades Transmet amb el títol *La Nova Evangelització: transmetre avui esperança,* i amb el següent programa:

* Divendres 21 d’octubre: a la Catedral Escola de Pregària a les 20.30h presidida pel bisbe Salvador amb el lema *La pregària, font d’esperança.*
* Dissabte 22 d’octubre: en el Centre Borja de Sant Cugat del Vallès Jornada de formació:
	+ 10h: Vídeo commemoratiu dels deu anys de les Jornades
	+ 10.30h: conferència *Jo faig noves totes les coses. El repte de la postpandèmia* a càrrec de Mons. Josep Àngel Saiz, arquebisbe de Sevilla
	+ 12.30h: Presentació de les accions del Pla Pastoral Diocesà per al curs 2022-2023
	+ 13h: Pregària d’acció de gràcies per la fase diocesana del Sínode i entrega del document amb les conclusions diocesanes
	+ 14h: Dinar
* Diumenge 23 d’octubre: a Sant Esteve de Granollers, Memòria i record d’en Jaume Galobart a les 17h i Concert *El Cel és esperança*, a càrrec d’en Vicenç Prunés i el Cor Aglepta, a benefici de Càritas.

**Defunció de Mn. Raimon Izard Badia** *(fotografia)*

El dissabte 24 de setembre morí als 92 anys Mn Raimon Izard Badia, rector emèrit de la Mare de Déu de l’Esperança de la Batllòria i Sant Andreu de Vallgorguina. Les exèquies foren presidides per Mons. Salvador Cristau el dilluns 25 de setembre a la Capella de la Residència Sacerdotal Sant Josep Oriol.